ზაზალო

ზაზალო — სოფელი სამხრეთ საქართველოში (სამცხე-ჯავახეთის მხარე), ადიგენის მუნიციპალიტეტში (უდის ადმინისტრაციული ერთეული). 

მდებარეობს ახალციხის ქვაბულის სამხრეთ ნაწილში, მდინარე ქვაბლიანის ხეობაში, ზღვის დონიდან 1480 მეტრზე. დაბა ადიგენიდან დაშორებულია 18 კილომეტრით. სოფელში შემორჩენილია შუა საუკუნეების ციხე და ნაეკლესიარი, ასევე მაჰმადიანური სამაროვანი.

ისტორია
გურჯისტანის ვილაიეთის დიდი დავთრის მიხედვით 1595 წელს ახალციხის ლივის უდის ნაჰიეში შემავალ სოფელ ზაზალოში 4 კომლი ქართველი ცხოვრობდა. მათ მოჰყავდათ ხორბალი, ქერი, ჭვავი, ფეტვი, მუხუდო, ოსპი, სელი, ბოსტნეული კულტურები. ჰყავდათ ღორი, ფუტკარი, ცხვარი და წლიურად იხდიდნენ 7 500 ახჩას. XX საუკუნის დასაწყისში სოფლის მოსახლეობის უმრავლესობას კათოლიკეები შეადგენდნენ. 1944 წლამდე ზაზალოში ასევე ცხოვრობდნენ მუსლიმი მესხები. მათი ქართული გვარები იყო ამილახვარი და ბოჭორიძე. ისინი შუა აზიაში გადაასახლეს. 1982 წელს კი სოფელი ხელმეორედ დასახლდა.ზაზალო – სოფელი, სადაც მხოლოდ დაპირებები ახსოვთ ამჟამად სოფელში უდელები ცხოვრობენ (15 კომლი).

დემოგრაფია
2014 წლის აღწერის მონაცემებით სოფელში ცხოვრობს 35 ადამიანი.

 აღწერის წელი  მოსახლეობა  კაცი  ქალი 2002  63  32  31 2014   35  17  18

ლიტერატურა

სქოლიო

კატეგორია:ადიგენის მუნიციპალიტეტის სოფლები